पाएं अपने शहर की ताज़ा ख़बरें और फ्री ई-पेपरडाउनलोड करें
रेल कर्मियों को अब सुपर स्पेशलिस्ट अस्पताल की सुविधा भी सीधे मिल सकेगी। पूमरे के लिए स्पर्श एप तैयार किया गया है। मंगलवार को पूमरे के महाप्रबंधक ललित चंद्र त्रिवेदी ने इस एप का उद्घाटन किया। इस मोबाइल एप के प्रयोग से कर्मचारीगण या उनके आश्रित सेंट्रल अस्पताल, पटना एवं मंडल के अन्य मंडलीय अस्पताल में रूटीन चेकअप, ओपीडी सेवा, कोविड टेस्ट, कोविड टीका हेतु नामांकन, आदि हेतु अपना रजिस्ट्रेशन करवा सकते हैं। मोबाइल एप पूर्णतः पूर्व मध्य रेल में कार्यरत रेल कर्मचारियों के लिए बनाया गया है। जिसे गुगल प्ले स्टोर के लिंक से डाउनलोड किया जा सकेगा। इस मोबाइल एप बनाने का मुख्य उद्देश्य रेलवे अस्पताल में आने वाले मरीजों एवं मेडिकल स्टाफ को सुविधा प्रदान करना है।
कोई भी रेलवे कर्मचारी इस मोबाइल एप में स्वंय एवं अपने आश्रितों को रजिस्टर करने के उपरान्त कोविड वैक्सीन, कोविड टेस्ट, एचआरसीटी टेस्ट, कोविड प्रोफाइल टेस्ट, ओपीडी, रूटीन दवा एवं डॉक्टर से सलाह के लिए अप्वाइंटमेंट बुक कर सकते हैं। वर्तमान में इन्हीं कार्यों के लिए उन्हें रेलवे अस्पताल जाकर नंबर लगाना पड़ता है। अस्पताल द्वारा आवंटित तिथि एवं समय पर संबंधित रेलवे अस्पताल जाकर अपना इलाज, टेस्ट या सलाह ले सकते हैं। इसी प्रकार रेलवे अस्पताल कर्मचारी इस एप के माध्यम से मरीजों को अप्वाइंटमेंट के लिए समय आवंटित कर सकते हैं तथा संबंधित मरीजों के टेस्ट रिपोर्ट आदि से अवगत करवा सकते हैं। यह मोबाइल एप रेलवे कर्मचारियों एवं अस्पताल कर्मचारियों दोनों के लिए लाभदायक और समय बचाने वाला होगा।
इस टीम ने तैयार किया है एप
पूर्व मध्य रेल के महाप्रबंधक ललित चंद्र त्रिवेदी के प्राप्त प्रेरणा व डी आर एम अशोक माहेश्वरी के निर्देशों के आलोक में समस्तीपुर के वरिष्ठ मंडल वाणिज्य प्रबंधक(टिकट जाँच) प्रसन्न कुमार, ने मोबाईल एप ‘‘स्पर्श’’ को तैयार किया है। इसके अलावा आईएन यादव, एसीएमडी(एडमिन), पूर्व मध्य रेल के कुशल मार्गदर्शन में आरिफ खान, टेक्नीशियन(टीआरएस), ईटारसी द्वारा महत्वपूर्ण योगदान दिया गया है।
दूसरे मंडल के कर्मचारी भी उठा सकते हैं फायदा
मोबाइल एप कर्मियों के चिकित्सा सुविधा के लिए मिल का पत्थर है। इसका लाभ रेल मंडल के कर्मियों को मिलेगा। इसके अलावा यह सुविधा अन्य मंडल के कर्मी भी उठा सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn